2015. gada 6. oktobrī Noteikumi Nr. 566

Rīgā (prot. Nr. 53  9. §)

**Grozījumi Ministru kabineta 2010. gada 21. jūnija noteikumos Nr. 564 "Uzturēšanās atļauju noteikumi"**

Izdoti saskaņā ar

[Imigrācijas likuma](http://www.likumi.lv/doc.php?id=68522)

3. panta trešo daļu, 22. panta trešo daļu,

23. panta otro un astoto daļu, 32. panta otro daļu,

 33. panta otro daļu, 34. panta pirmās daļas 9. punktu

un 36. panta pirmās daļas 4. punktu

Izdarīt Ministru kabineta 2010. gada 21. jūnija noteikumos Nr. 564 "Uzturēšanās atļauju noteikumi" (Latvijas Vēstnesis, 2010, 101. nr.; 2011, 19., 122. nr.; 2012, 70. nr.; 2013, 250. nr.; 2014, 255. nr.) šādus grozījumus:

1. Izteikt 47. punkta ievaddaļu šādā redakcijā:

"47. Ja ārzemnieks vēlas uzturēties Latvijas Republikā saistībā ar to, ka viņš likumīgi strādā kādā citā Eiropas Savienības dalībvalstī, Eiropas Ekonomikas zonas valstī vai Šveices Konfederācijā un darba devējs viņu norīko darbā pakalpojumu sniegšanai Latvijā, viņš iesniedz:".

2. Izteikt 61. punkta otro teikumu šādā redakcijā:

"Šo noteikumu 28.1. apakšpunktā minēto dokumentu ārzemnieks iesniedz, ja viņš pieprasa uzturēšanās atļauju saskaņā ar Imigrācijas likuma 23. panta pirmās daļas 28., 29., 30. vai 31. punktu vai viņš ir Imigrācijas likuma 4. panta devītajā daļā minētajā sarakstā iekļautas valsts pilsonis vai ārzemnieks, kuram ārvalstī piešķirts bezvalstnieka, bēgļa vai alternatīvais statuss vai piešķirta papildu aizsardzība, vai ja mainījušās iepriekš iesniegtajā dokumentā norādītās ziņas."

3. Izteikt 73.3. apakšpunktu šādā redakcijā:

"73.3. iesniedz Latvijas ārstniecības iestādes izsniegtu izziņu par veselības stāvokli, kurā apliecināts, ka ārzemniekam nav normatīvajos aktos par veselības traucējumiem un slimībām minēto veselības traucējumu vai slimību. Izziņu par veselības stāvokli neiesniedz, saņemot uzturēšanās atļauju, kas atkārtoti pieprasīta iepriekšējās uzturēšanās atļaujas derīguma termiņa laikā vai 90 dienu laikā pēc iepriekšējās uzturēšanās atļaujas derīguma termiņa beigām;".

4. Izteikt 79. punktu šādā redakcijā:

"79. Lai reģistrētu uzturēšanās atļauju, ārzemnieks:

79.1. uzrāda derīgu ceļošanas dokumentu;

79.2. uzrāda dokumentu, kas apliecina, ka viņam ir derīga veselības apdrošināšanas polise (ja viņš reģistrē termiņuzturēšanās atļauju). Ja ārzem­niekam ir piešķirts alternatīvais statuss vai pagaidu aizsardzība Latvijas Republikā, viņš minēto dokumentu neuzrāda;

79.3. iesniedz brīvas formas iesniegumu, kurā norāda informāciju par pašreizējo uzturēšanās vietas adresi Latvijas Republikā un ārvalstī, uzturēšanās dienu skaitu Latvijas Republikā laikposmā no uzturēšanās atļaujas izsniegšanas vai iepriekšējās reģistrācijas brīža un nodarbinātību, ja ārzemnieks reģistrē saskaņā ar Imigrācijas likuma 23. panta pirmās daļas 28., 29., 30. vai 31. punktu izsniegtu termiņuzturēšanās atļauju vai viņš ir Imigrācijas likuma 4. panta devītajā daļā minētajā sarakstā iekļautas valsts pilsonis vai ārzemnieks, kuram ārvalstī piešķirts bezvalstnieka, bēgļa vai alternatīvais statuss vai piešķirta papildu aizsardzība."

5. Papildināt noteikumus ar 102.1.9.1apakšpunktu šādā redakcijā:

"102.1.9.1 elektroniskā pasta adrese;".

6. Papildināt 1. pielikuma XVI sadaļu ar 8. punktu šādā redakcijā:

"8. Piekrītu, ka Pilsonības un migrācijas lietu pārvaldes pieņemtais lēmums par uzturēšanās atļauju tiek nosūtīts uz elektroniskā pasta adresi:

a) jā (norādiet savu vai (un) uzaicinātāja elektroniskā pasta adresi) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

b) nē."

Ministru prezidente Laimdota Straujuma

Iekšlietu ministrs Rihards Kozlovskis